SEBUAH SIRI NETFLIX
Adakah kita spesies yang menghidap amnesia?
Mungkinkah kita telah terlupa sebahagian penting sejarah kita?
Saya Graham Hancock
dan ramai ahli arkeologi membenci saya kerana cuba mengkajinya.
Tanggapan bahawa hilangnya tamadun Zaman Ais yang maju
sangat mengancam arkeologi arus perdana
kerana ia melemahkan seluruh disiplin ini.
Ia melenyapkan asasnya.
Saya tak peduli tentangnya.
Ada orang yang datang dan pengaruh mereka…
PEMBICARA AUDIO SIAR
…mengubah tanggapan orang lain.
Graham Hancock ialah seorang lelaki
yang banyak dicemuh…
TEORI KARUT
…dan kerjanya direndah-rendahkan…
SAMPAH
…tapi tetap tak berputus asa.
Saya hanya mahu mempelajari masa silam
demi melenyapkan kekaburan yang melitupi prasejarah.
Semuanya kabur kerana tiada dokumen.
Kita perlu bina gambaran masa lalu daripada serpihan bukti.
Cerita rakyat, legenda dan mitos.
Semua ini ialah bahan bukti yang penting.
Antara mitologi yang paling bermisteri dan ketara dalam prasejarah
disampaikan kepada kita menerusi budaya purba Mexico.
TERSELAMAT KETIKA KEKACAUAN
Sepanjang mencari tamadun yang hilang,
saya merentasi lembah yang tandus dan gunung berapi yang mereneh.
LAUTAN PASIFIK - MEXICO - TELUK MEXICO
Ini wilayah Puebla, timur Kota Mexico.
KOTA MEXICO
Di sinilah terletaknya bandar yang paling lama dihuni, Cholula.
Hari ini, sebuah metropolis moden dengan lebih 100,000 penduduk,
ia menyimpan suatu rahsia purba.
Sejarah ditulis oleh pihak yang menang.
Itu sememangnya benar di Mexico.
Apabila penakluk Sepanyol tiba di Cholula pada tahun 1519,
mereka membunuh penduduknya,
bukan setakat menghapuskan budayanya,
malah hampir semua kesan
budaya purba leluhur telah dilenyapkan.
Namun, pasti ada yang tertinggal.
Pada awalnya, penakluk itu menyangka bahawa bukit ini hanya sekadar bukit,
jadi mereka membina gereja di puncaknya.
Namun, bukit ini bukan seperti yang dianggap.
Ia sebenarnya monumen terbesar yang pernah dibina di dunia ini.
Akan tetapi, pasti anda tak pernah dengar.
Inilah Piramid Agung Cholula.
PIRAMID AGUNG CHOLULA
Selepas berabad-abad diabaikan dan dijarah,
memang mustahil untuk faham
kehebatannya yang pernah wujud di sini.
Namun, kami ada gambaran rupanya pada zaman kegemilangan.
Dianggarkan bahawa Piramid Agung Cholula
setinggi 213 kaki, 65 meter.
Bukti menunjukkan bahawa ia dibina
untuk dewa purba Mexico yang menguasai hujan dan banjir,
dikenali oleh orang Aztek sebagai Tlaloc.
Dibina dengan lumpur dan bata jemur,
piramid ini taklah setinggi Piramid Agung Giza di Mesir,
tapi tiga kali ganda lebih besar,
dengan ukuran tapak 400 kali 400 meter,
seperti 30 padang bola sepak,
menjadikannya monumen terbesar
yang pernah dibina oleh mana-mana tamadun.
Ahli arkeologi dapat tahu
bahawa piramid itu siap dibina kira-kira lapan abad yang lalu,
sekitar 1200 Masihi.
Namun, apabila mereka membina terowong di dalam struktur binaan itu,
mereka terkejut dengan perkara yang ditemukan di dalamnya.
Terasa bagaikan tak nyata,
memasuki piramid terbesar di muka bumi.
Terdapat mural yang cantik
dengan gambaran keadaan dan makhluk mitos…
serta banyak lapisan binaan yang sungguh menawan.
Apakah ada petunjuk tentang misteri terbesar tapak ini?
Mungkinkah ini sebahagian legasi global
peninggalan tamadun purba prasejarah yang maju?
Saya bersama pakar ternama dunia tentang Piramid Agung Cholula,
ahli antropologi dan arkeologi Universiti Calgary, Geoff McCafferty.
Kita berada di dalam monumen terbesar
yang pernah dibina pada zaman purba.
UNIVERSITI CALGARY
Perasaannya sama seperti memasuki gereja.
Kita dapat rasakan aura kuasa itu.
Terowong ini digali oleh ahli arkeologi Mexico.
Panjang terowong ini lapan kilometer.
- Dahsyat betul. Lapan kilometer? - Ya.
Dengan terowong ini,
ahli arkeologi menemukan sesuatu yang mempesonakan.
Piramid Cholula ialah piramid terbaharu
antara banyak lagi piramid purba lain yang tersembunyi di bawah.
Di dalamnya, ada piramid yang lebih lama,
dibina sekitar 800 Masihi
dan di bawahnya, ada satu lagi
yang dibina 200 hingga 500 tahun sebelumnya.
Seperti sekumpulan patung kayu yang saiznya semakin kecil,
kami tiba ke piramid yang pertama dan paling tua di sini,
tetap besar dengan luas 120 meter persegi dan setinggi 17 meter.
Bila pembinaan bermula di sini?
Bukti pembinaan paling awal di kawasan ini
adalah pada 500 tahun Sebelum Masihi.
Piramidnya agak besar juga.
Lama-kelamaan, ia berkembang
dengan binaan lebih besar di atasnya.
Projek membina piramid ini pasti dilakukan oleh banyak generasi
selama 1,700 tahun, atau mungkin lebih lama,
fakta yang kini diketahui ahli arkeologi.
Namun, cendekiawan moden
tak tahu apa-apa tentang arkitek asal
atau sebab mereka membina piramid di sini.
Itulah misteri yang menarik minat saya.
Awak rasa ada sesuatu yang hilang
daripada sejarah arkeologi Mexico purba?
Saya bukannya nak terlebih dramatik,
tapi pemahaman Cholula yang mendalam
pasti akan mengubah tanggapan terhadap sejarah Mesoamerika.
Bagaikan lohong hitam.
Lohong hitam dalam sejarah Mexico.
Awak rasa ada binaan lain di sini sebelum piramid pertama itu?
Piramid itu dibina di atas mata air penting.
Ya.
Mata air itu melambangkan laluan ke alam ghaib,
jadi jelas sekali itu ruang keramat
yang juga merupakan tumpuan istiadat.
Hakikat bahawa piramid itu struktur
yang dipilih untuk dibina di situ bukan kebetulan.
Sebaliknya, saya percaya ia satu petunjuk penting
untuk memahami motivasi pembina asalnya,
sebab seni bina begitu ada di seluruh dunia.
Kami telah menemukan bukti
piramid berteres yang serupa di Gunung Padang, Indonesia,
yang mempunyai mata air keramat di tengahnya.
Corak ini bukan saja ditemukan di Mexico atau Indonesia.
Begitulah keadaannya dengan kamar bawah tanah
di bawah Piramid Agung Giza.
PIRAMID AGUNG GIZA MESIR
Pada saya, itulah tempat keramat pertama di penara Giza
dan piramid dibina di atas untuk memperingatinya.
Piramid Matahari di Teotihuacán dibina di atas gua semula jadi.
Mereka mengubah suai
dan bina piramid di atasnya.
Namun, tempat keramat itu wujud dulu,
kemudian piramid menandakannya.
Bermula dengan suatu tempat
yang dianggap keramat,
mempunyai tarikan istimewa yang dapat dirasai
dan itulah yang menjadikannya penting.
Piramid Agung Cholula mempunyai satu lagi ciri utama
seperti piramid purba lain di dunia.
Petunjuk tentang kamar rahsia.
Tak lama selepas Sepanyol menakluk Mexico,
seorang saksi yang boleh dipercayai, Paderi Bernardino de Sahagún,
melaporkan yang Piramid Agung Cholula dipenuhi lombong dan gua di dalamnya.
Hari ini, pengkaji moden telah mengesahkannya.
Seorang bekas ahli arkeologi menemukan di dalam piramid itu
satu ruang terbuka.
Ada terowong yang membawa kepadanya.
Ia tak diterbitkan.
Saya tak tahu keadaannya sekarang.
- Petunjuk yang menarik. - Benarkah?
Ruang itu pernah digali? Pernahkah ia dimasuki semula?
Rasanya tak.
Kenapa kamar dalaman ini tak dimasuki semula?
Apakah rahsianya
berkenaan niat pembina asal?
Bagaimanapun, hakikat bahawa Piramid Agung Cholula
mempunyai kamar dalaman,
seperti di Gunung Padang dan Giza…
PIRAMID AGUNG GIZA MESIR
…merupakan satu lagi ciri menarik yang ada pada binaan ini.
Ada lagi.
Memang telah diketahui bahawa struktur ini
berorientasikan matahari terbenam
- di solstis musim panas. - Betul.
Matahari terbenam di sebelah barat di antara dua gunung berapi,
jadi orientasinya memang berkaitan dengan solstis.
Kita tahu orang asli Mesoamerika bergantung pada kitaran astronomi.
Seperti kaum Mesir purba yang membina Piramid Agung Giza
bagi menjajarkan utara astronomi dengan tepat.
Hakikat bahawa piramid purba
yang pembinanya tak pernah berhubung,
tapi ada banyak persamaan merupakan satu misteri.
Adakah ini hanya kebetulan?
Saya tak rasa begitu.
Pandangan umum yang arkeologi kemukakan
ialah piramid dibina dengan bentuk begitu
sebab itu cara termudah bina bangunan tinggi.
ZIGURAT UR
Masalahnya, struktur ini berkait di seluruh dunia
dengan idea kerohanian yang khusus.
Apa akan berlaku kepada kita selepas mati?
Ini sentiasa berhubung dengan struktur piramid
dan begitulah keadaannya sama ada di Mexico,
di Mesir purba,
Kemboja atau India sekalipun.
Sesuatu yang berlawanan dengan pandangan arus perdana
bahawa pelbagai tamadun manusia di dunia…
PIRAMID MEROE
…mencipta piramid sendiri.
Pada pendapat saya,
ada perkara lain yang berlaku di sebalik tabir.
Mungkinkah kita menyaksikan pendedahan suatu rancangan luar biasa?
Legasi bersama daripada tamadun dunia hilang
yang memberikan benih dan sinar inspirasi
sehingga berkembangnya tamadun lain.
Saya tertanya-tanya akan kemungkinan
bahawa projek pembinaan piramid di Cholula
bermula lebih awal daripada yang ahli arkeologi percaya.
Bagaimana dengan usia struktur?
Ada pentarikhan karbon fasa awal?
Tiada. Ada tembikar yang sama dengan tembikar lembangan Mexico
sekitar 1,000 SM.
Itu dapat meyakinkan kita tentang seluruh cerita?
Saya rasa tak.
Ada banyak kajian yang perlu dibuat
- tentang prasejarah Mexico. - Ya.
Saya tak menyangkal bukti arkeologi
bahawa pembinaan monumen pertama
di tapak Piramid Agung Cholula
sekitar 2,300 tahun lalu, tapi ada piramid lebih lama di Mexico.
PIRAMID LA VENTA
PIRAMID CUICUILCO
Perkara yang menarik saya ialah idea yang menguatkan semuanya.
Pada 1519, sewaktu penakluk Sepanyol tiba,
Piramid Agung Cholula menjadi kopak-kapik.
Namun, apabila mereka sedar bahawa itu bukan sekadar bukit
dan bertanya siapa yang membinanya,
penduduk tempatan menceritakan sebuah legenda luar biasa.
Menurut mitos,
Piramid Agung Cholula dibina oleh bangsa gergasi.
Pada suatu masa dahulu, terdapat gergasi di Mexico purba,
sampailah dewa hujan, Tlaloc, murka dan hapuskan mereka dengan banjir besar.
Hanya tujuh gergasi terselamat.
Disebabkan takut banjir kedua menyusul, Xelhua, si gergasi arkitek,
pergi ke Cholula.
Dengan bantuan penduduknya,
mereka membina gunung buatan besar daripada batu-bata,
sebuah piramid,
dan menjadikannya lambang pujaan terhadap Tlaloc, dewa hujan.
Ahli arkeologi menganggapnya satu kisah dongeng,
tapi pada saya, jika kita tak mengendahkannya,
kita mungkin kehilangan petunjuk penting
kepada asal usul tempat hebat ini.
Mungkin arkitek
yang muncul di Cholula selepas banjir besar itu
bukannya gergasi sasa,
tapi gergasi bijak
daripada tamadun maju yang hilang dalam sejarah.
Buktinya tentu sukar dicari
kerana seperti di Cholula, monumen purba biasanya terletak
di atas binaan lama juga
yang mengaburkan asal usulnya.
Sekitar dua jam perjalanan ke barat laut,
satu lagi tapak luar biasa memberikan saya petunjuk.
Di atas bukit yang berbentuk unik ini,
terdapat sebuah kompleks Aztek purba yang bernama Texcotzingo.
Di Texcotzingo, kami temukan sebuah piramid lagi,
tapi piramid semula jadi.
Mudah untuk faham sebab tempat ini
mempunyai magnetisme kuat terhadap binaan purba itu.
Piramid penting di Mexico purba.
Di sini, pada abad ke-15,
orang Aztek membina rangkaian teres taman dan kolam yang luar biasa
dan mempunyai akueduk
yang menyalurkan air dari empangan di puncak gunung.
Seperti Taman Tergantung Babylon, gaya Mesoamerika.
Namun yang menariknya, daripada kajian saya,
semuanya dibina untuk dewa purba sama
yang berkaitan dengan piramid awal di Cholula…
Tlaloc, dewa hujan dan banjir, yang kultusnya menguasai Aztek.
Ahli arkeologi percaya bahawa Aztek
merupakan yang pertama menemukan Texcotzingo,
tapi mungkinkah tapak hebat ini lebih tua?
Penakluk Sepanyol tak mengendahkan
bahawa Texcotzingo merupakan hasil binaan Aztek
dan itulah pandangan kebanyakan ahli arkeologi.
Namun, bagaimana jika orang Aztek hanya mengubah suai dan menambah baik
sesuatu yang dicipta oleh suatu tamadun lebih awal?
Penulis, Marco Vigato, percaya itulah yang berlaku menurut bukti.
MARCO VIGATO PENULIS, "EMPAYAR ATLANTIS"
Tapak ini diubah suai dalam tempoh masa yang lama.
Batu itu ialah batu porfir yang sangat keras.
Jika kita lihat di sekitar ini,
permukaan batu itu berlekuk-lekuk.
Sebahagian tapak itu jelas menunjukkan kesan hakisan
selama ribuan tahun,
padahal ini jenis batu yang sangat keras.
Pada pendapat awak, orang Aztek yang datang lebih lambat,
tapi mereka menemukan tapak ini telah mula dibina,
lalu mengambil alih
- dan meneruskannya. - Betul.
Itu pendapat yang radikal.
Mungkinkah suatu budaya lebih tua telah menyingkirkan
ciri-ciri yang lebih luar biasa di sisi bukit ini?
Seperti batu-batu besar berlekuk yang melekat di tanah ini.
Kamar ini pula dipotong daripada batuan dasar.
Kemungkinan besar tapak ini wujud sebelum Aztek.
Ia dihuni dan digunakan semula.
Itu satu kesimpulan yang ahli arkeologi akan sangkal,
tapi ada bukti relevan boleh dipertimbangkan.
Tak berapa jauh dari situ, di dasar sungai kering di kaki gunung,
sebuah patung Tlaloc si dewa hujan yang besar ditemukan.
Arca batu terbesar di seluruh Amerika.
Ahli arkeologi mengatakan bahawa ia dibina sekitar 700 Masihi,
lama sebelum Aztek menguasai tanah ini.
Itulah bukti bahawa Tlaloc, dewa hujan,
telah lama disembah oleh kaum dahulu di kawasan ini,
mungkin dengan beberapa nama berbeza,
selama hampir 1,000 tahun atau lebih lama.
Sebenarnya, Tlaloc, suatu watak mitos,
telah wujud
pada tamadun-tamadun awal di Mexico prasejarah.
Bukan satu sahaja.
SAYA AKAN MENCARI JALAN
Banjir sedunia yang dihantar oleh dewa hujan membawa kepada
kemunculan watak paling menarik dalam mitologi Mexico…
Quetzalcoatl.
Selepas Banjir Besar,
kelibat misteri dari timur berlabuh di pantai Mexico
dengan sampan tanpa pendayung dan dikatakan dibawa oleh ular.
Namanya Quetzalcoatl
yang bermaksud "ular berbulu".
Dia dan pengikutnya mengajar orang kampung cara bercucuk tanam dan menternak haiwan.
Dia perkenalkan undang-undang
dan mengajar mereka seni bina, astronomi dan seni.
Mereka memujanya sebagai dewa.
Namun, selepas diusir secara zalim oleh pengikut dewa perang Mexico,
Quetzalcoatl belayar ke arah timur dan berjanji bahawa dia akan kembali.
Legenda Quetzalcoatl diceritakan generasi demi generasi hingga kini.
Kami dapat gambaran seseorang yang berjambang tebal.
Suaranya seperti orang asing dari seberang lautan
dan membawa anugerah ketamadunan.
Saya sangat takjub kerana sering mendengar cerita ini
daripada bangsa yang tiada kaitan dengan Mexico purba.
Jalan ceritanya semua sama. Ada bencana besar.
Dunia menjadi gelap, banjir dan huru-hara di semua tempat.
Masyarakat terhapus.
Kemudian, munculnya seseorang dari kegelapan yang tahu
akan perkara yang diperlukan untuk membina tamadun.
Dia mengajar semua yang terselamat daripada bencana itu
cara membina semula tamadun.
Dalam mitologi purba Yunani, Titan Prometheus
yang berkongsi dengan manusia rahsia api selepas banjir besar.
Di Andes Amerika Selatan,
tamadun sebelum Inca menggambarkan sosok berjubah dan berjanggut bernama Viracocha,
yang muncul dari tasik besar
dan mengajar penduduk tempatan cara membina hasil seni batu
yang masih wujud hingga kini.
Di Pasifik juga, cerita legenda Polinesia tentang Maui,
yang mencipta pulau dengan menariknya dari dasar laut
dan mengajar orang pulau itu menggunakan alat tukang batu
dan memasak makanan.
Ahli arkeologi kata wira ketamadunan ini
hanyalah rekaan purba semata-mata,
tapi persamaannya sukar diabaikan.
Bagaimana jika kenyataan ini tentang orang terselamat pada tamadun maju
yang hilang akibat bencana banjir dan api
yang telah berlaku pada hujung Zaman Ais?
Mitos Mexico
dan cerita Quetzalcoatl khususnya
terikat kepada suatu detik huru-hara.
Marco percaya ada catatan tentangnya.
Hanya beberapa jam ke selatan Kota Mexico,
di kawasan kuil purba Xochicalco.
Seperti Cholula, kota ini dibina oleh bangsa asli
yang tak berapa dikenali pada abad ketujuh selepas Masihi.
Di sini, ada serpihan dua piramid besar.
Satu untuk dewa hujan
dan satu lagi untuk wira tamadun Mexico, Quetzalcoatl.
Saya datang untuk mengkaji lebih lanjut tentang watak-watak mitos tersebut.
Bagi para ahli arkeologi, mitos selalunya rekaan dan tak lengkap.
Mereka mengabaikannya dalam mengkaji sejarah.
Namun, di Xochicalco, sesetengah pengkaji cuba
untuk menghasilkan catatan kekal
tentang mitos paling penting di Mexico purba.
Catatan yang akan memelihara perkara yang dilupakan pada zaman prasejarah.
Pada empat tiang yang mengelilingi kuil Quetzalcoatl
ialah ukiran rumit dewa ini
dengan rupanya dalam bentuk ular berbulu.
Jelas sekali, dia merupakan entiti penting pada zaman 700 Masihi.
Namun, Marco percaya bahawa ukiran glif pada batu itu
mungkin mendedahkan butiran yang hilang daripada cerita asal.
Apa hebatnya kuil ini?
Jadi, di bahagian bawah piramid ini,
ada gambaran ketibaan Quetzalcoatl
yang dipaparkan pada tiga sisi…
- Ya. - …piramid ini
sampailah kepada glif pertama yang penting di sini.
Itu pula ialah kuil terbakar.
Terdapat kepulan asap serta api.
- Nampak sedang terbakar. - Betul.
Bagaimana dengan ular di sekelilingnya?
Apa maknanya dalam konteks ini?
Ini ekor ular.
- Ya. - Ular itu melilit kuil terbakar ini.
Nampak macam ombak melanggar…
- Okey. - …kuil ini dari tepi.
Kita dapat melihatnya seperti sebuah pulau.
Jadi, ada kuil yang berapi
dan ombak melanggarnya?
- Betul. - Ya.
Tafsirkan gambaran ini pula, Marco.
Ini sesuatu yang berkuasa sedang duduk,
rupanya macam sekawan ular
sedang menuju ke arah kuil berapi itu.
Ini pula gambaran bencana
yang berlaku di suatu tempat. Di situlah Quetzalcoatl terselamat.
Terdapat idea bahawa dewa itu datang dari tanah yang telah musnah.
Ini pula ketibaan Dewa Quetzalcoatl di Mexico
sebagai pengasas tamadun Mesoamerika.
Ini satu babad berkenaan sejarah yang tak diketahui.
Tafsiran Marco bahawa glif kuil itu ialah gambaran huru-hara zaman purba
menyangkal semua pandangan arkeologi.
Namun, itu tak bermakna dia silap.
Kuil Ular Berbulu berusia kira-kira 1,300 tahun
dan betullah kata para ahli arkeologi
bahawa tiada bencana sedunia pada zaman itu
yang dapat menginspirasikan mitos Quetzalcoatl.
Ada perkara terlepas pandang.
Tradisi ini lebih lama daripada kuil itu.
Selama mana? Tiada sesiapa tahu.
Namun, ada satu zaman prasejarah yang padan dengannya.
Ahli geologi mengesahkan bahawa ada suatu bencana purba.
Zaman bencana dan banjir besar
yang kesannya sama besar di sini seperti di seluruh dunia
pada penghujung Zaman Ais, kira-kira 12,800 tahun yang lalu.
Mungkinkah kisah ketibaan Quetzalcoatl adalah pada waktu itu?
Saya tak persoalkan usia struktur itu.
Semua ini ialah cerita yang jauh lebih lama ke belakang.
Sayangnya, apa yang kurang dalam arkeologi
ialah arkeologi idea.
Mereka terlalu fokus kepada usia sesuatu binaan
tanpa mempedulikan idea yang tersirat.
Betul.
Jika kita melihat kembali
melangkaui batasan arkeologi,
barulah mitos itu akan masuk akal,
bukan kenyataan rekaan dan bayangan semata-mata,
tapi keterangan sebenar tentang sejarah yang dilupakan.
Ahli arkeologi menolak pendapat sebegitu,
tetapi saya tak boleh mengabaikan
betapa luas kisah wira-wira tamadun ini telah tersebar.
Kadangkala dewa, ataupun manusia
yang muncul ketika huru-hara selepas bencana besar.
Mengajar kemahiran pertanian,
seni bina, kejuruteraan dan astronomi kepada mangsa terselamat.
Dalam tradisi ini,
saya percaya kesan tamadun yang hilang boleh ditemukan kembali.
Jadi, di mana tamadun hilang ini bertapak sebelum bencana yang memusnahkannya?
Terdapat banyak kemungkinan yang tak pernah dipertimbangkan.
Sebab seperti yang kita lihat, pada kemuncak Zaman Ais…
JAWA
…rupa planet ini amat berbeza.
SUNDALAND - TELUK BENGAL - LAUTAN HINDI
Namun, banyak lagi petunjuk sedang menanti di seluruh dunia.
Di sana, seperti di Cholula,
banyak kuil besar dipercayai dibina
oleh bangsa gergasi purba
di pulau yang dahulunya bukan pulau, di tengah-tengah Laut Mediterranean.
Itulah hala tuju saya yang seterusnya,
persoalan besar pada batu itu.
Batu Malta yang bermisteri.
Terjemahan sari kata oleh M Arrazi Azmi